Megállapodás

levélváltás formájában az Európai Közösség és Macedónia Volt Jugoszláv Köztársaság között az Ausztrián áthaladó nehéz tehergépjárművekre alkalmazandó átmeneti pontrendszerről

A. Az Európai Közösség levele

Uram!

Megtiszteltetés számomra tájékoztatni Önt arról, hogy az Európai Közösség és Macedónia Volt Jugoszláv Köztársaság között létrejött, a közlekedésről szóló megállapodás [1] 12. cikke (3) bekezdése b) pontjának keretében a Macedónia Volt Jugoszláv Köztársaság és az Európai Közösség küldöttségei között folyt tárgyalások alapján a Felek a következőkben állapodtak meg:

1. Az átmeneti pontrendszert a Macedónia Volt Jugoszláv Köztársaságban bejegyzett, 6, 7 vagy 8 pontot használó, Ausztrián áthaladó olyan nehéz tehergépjárművekre kell alkalmazni, amelyek megengedett legnagyobb össztömege meghaladja a 7,5 tonnát, tekintet nélkül arra, hogy terheltek vagy terheletlenek-e.

A 8 pontnál többet használó nehéz tehergépjárművek nem haladhatnak át Ausztrián.

Az öt vagy annál kevesebb pontot használó nehéz tehergépjárművekre nem vonatkozik ez a rendszer.

2. A Macedónia Volt Jugoszláv Köztársaságban bejegyzett és Ausztrián áthaladó nehéz tehergépjárműveknek juttatott pontok a következők:

2004-es évre 68780 pont

2005-ös évre 65160 pont

2006-os évre 61540 pont

3. A pontok alkalmazási módjai, valamint a kezelésükre és az ellenőrzésükre vonatkozó eljárások megegyeznek az Európai Közösség és Macedónia Volt Jugoszláv Köztársaság között levélváltás formájában létrejött, a Macedónia Volt Jugoszláv Köztársaságból Ausztrián áthaladó tranzitforgalomra 1999. január 1-jétől alkalmazandó ökopontrendszerről szóló megállapodásban [2] foglaltakkal.

Az Európai Közösség és Macedónia Volt Jugoszláv Köztársaság között létrejött, a közlekedésről szóló megállapodással [3] létrehozott Közlekedési Vegyes Bizottság, amennyiben szükséges, az átmeneti pontrendszerre vonatkozó eljárásokkal, a pontok elosztásával és az e levélváltás alkalmazását érintő műszaki kérdésekkel kapcsolatos további intézkedéseket fogad el.

4. Ez a megállapodás mindkét Fél belső eljárásainak befejezéséről szóló értesítések kézhezvételét követő napon lép hatályba.

Ezt a megállapodást ideiglenesen 2004. január 1-től kell alkalmazni.

E megállapodás hatálya lejár, ha egy fenntartható közlekedéspolitika keretén belül az Ausztrián áthaladó nehéz tehergépjárművekre alkalmazandó, 2004-re vonatkozó átmeneti pontrendszer létrehozásáról szóló, 2003. december 22-i 2327/2003/EK európai parlamenti és tanácsi rendelet [4] hatálya lejár.

Lekötelezne, ha megerősítené azt, hogy Kormánya egyetért az e levélben foglaltakkal.

Kérem, Uram, fogadja megkülönböztetett nagyrabecsülésem kifejezését.

B. A Macedónia Volt Jugoszláv Köztársaság levele

Uram,

Hivatkozva az Ön korábbi levelére, amely a következőképpen szól:

"Megtiszteltetés számomra tájékoztatni Önt arról, hogy az Európai Közösség és Macedónia Volt Jugoszláv Köztársaság között létrejött, a közlekedésről szóló megállapodás [5] 12. cikke (3) bekezdése b) pontjának keretében a Macedónia Volt Jugoszláv Köztársaság és az Európai Közösség küldöttségei között folyt tárgyalások alapján a Felek a következőkben állapodtak meg:

1. Az átmeneti pontrendszert a Macedónia Volt Jugoszláv Köztársaságban bejegyzett, 6, 7 vagy 8 pontot használó, Ausztrián áthaladó olyan nehéz tehergépjárművekre kell alkalmazni, amelyek megengedett legnagyobb össztömege meghaladja a 7,5 tonnát, tekintet nélkül arra, hogy terheltek vagy terheletlenek-e.

A 8 pontnál többet használó nehéz tehergépjárművek nem haladhatnak át Ausztrián.

Az öt vagy annál kevesebb pontot használó nehéz tehergépjárművekre nem vonatkozik ez a rendszer.

2. A Macedónia Volt Jugoszláv Köztársaságban bejegyzett és Ausztrián áthaladó nehéz tehergépjárműveknek juttatott pontok a következők:

2004-es évre 68780 pont

2005-ös évre 65160 pont

2006-os évre 61540 pont

3. A pontok alkalmazási módjai, valamint a kezelésükre és az ellenőrzésükre vonatkozó eljárások megegyeznek az Európai Közösség és Macedónia Volt Jugoszláv Köztársaság között levélváltás formájában létrejött, a Macedónia Volt Jugoszláv Köztársaságból Ausztrián áthaladó tranzitforgalomra 1999. január 1-jétől alkalmazandó ökopontrendszerről szóló megállapodásban [6] foglaltakkal.

Az Európai Közösség és Macedónia Volt Jugoszláv Köztársaság között létrejött, a közlekedésről szóló megállapodással [7] létrehozott Közlekedési Vegyes Bizottság, amennyiben szükséges, az átmeneti pontrendszerre vonatkozó eljárásokkal, a pontok elosztásával és az e levélváltás alkalmazását érintő műszaki kérdésekkel kapcsolatos további intézkedéseket fogad el.

4. Ez a megállapodás mindkét Fél belső eljárásainak befejezéséről szóló értesítések kézhezvételét követő napon lép hatályba.

Ezt a megállapodást ideiglenesen 2004. január 1-től kell alkalmazni.

E megállapodás hatálya lejár, ha egy fenntartható közlekedéspolitika keretén belül az Ausztrián áthaladó nehéz tehergépjárművekre alkalmazandó, 2004-re vonatkozó átmeneti pontrendszer létrehozásáról szóló, 2003. december 22-i 2327/2003/EK európai parlamenti és tanácsi rendelet [8] hatálya lejár.

Lekötelezne, ha megerősítené azt, hogy Kormánya egyetért az e levélben foglaltakkal."

Megtiszteltetés számomra, hogy megerősíthetem, a Kormányom egyetért az e levelében foglaltakkal.

Kérem, Uram, fogadja megkülönböztetett nagyrabecsülésem kifejezését.

[1] HL L 348., 1997.12.18., 170.o

[2] HL L 75., 2003.3.21., 34.o

[3] HL L 348., 1997.12.18., 169.o

[4] HL L 345., 2003.12.31., 30.o.

[5] HL L 348., 1997.12.18., 170.o

[6] HL L 75., 2003.3.21., 34.o

[7] HL L 348., 1997.12.18., 169.o

[8] HL L 345., 2003.12.31., 30.o.

--------------------------------------------------